b"\n_START_ARTICLE_\nNerevs\n_START_SECTION_\nOpphavelig\n_START_PARAGRAPH_\nSom mange andre havguder var Nerevs en mester til skifte form og framtoning, og med profetiske kunnskap, og kunne s\xc3\xa5ledes gi st\xc3\xb8tte til greske helter som blant annet Herakles som greide \xc3\xa5 ta ham til fange selv mens han endret framtoning. Nerevs og Protevs (\xc2\xabden f\xc3\xb8rste\xc2\xbb) synes \xc3\xa5 ha v\xc3\xa6rt to manifestasjoner av havets gud inntil de begge ble fortrengt av Poseidon da Zevs og de andre olympiske gudene styrtet Kronos._NEWLINE_Den tidligste kjente poet som har knyttet Nerevs til Herakles' tolv storverk var Pherekydes fra Leros, i henhold til skolia p\xc3\xa5 Apollonios Rhodios._NEWLINE_I l\xc3\xb8pet av 400-tallet f.Kr. ble Nerevs gradvis erstattet av Triton, som ikke nevnes av Homer, i bildene av vasemalerne (uavhengig av tekstlige kilder) av kampen mellom Herakles og havguden da han m\xc3\xa5tte bli holdt fanget for \xc3\xa5 f\xc3\xa5 tak p\xc3\xa5 hans kunnskap._NEWLINE_I en sen opptreden, i henhold til en fragmentert papyrus, skal Aleksander den store ha stoppet opp ved kysten av Syria f\xc3\xb8r det avgj\xc3\xb8rende slaget ved Issos i 333 f.Kr., og s\xc3\xb8kte tilflukt i b\xc3\xb8nn, \xc2\xabkalte p\xc3\xa5 Thetis, Nerevs og nereider, havet nymfer, og p\xc3\xa5kalte Poseidon havguden og for ham beordret han en stridsvogn med fire hester \xc3\xa5 bli kastet i b\xc3\xb8lgene.\xc2\xbb\n_START_SECTION_\nAvkom\n_START_PARAGRAPH_\nI tillegg til de femte nereider, havnymfene, hadde Nerevs ogs\xc3\xa5 annet avkom._NEWLINE_I Claudius Aelianus' De Natura Animalium (Om dyrs natur), skrevet tidlig p\xc3\xa5 200-tallet e.Kr., ble Nerevs framstilt som far til en akvatisk make til Afrodite ved navn Nerites som hadde blitt omformet til \xc2\xabet fiskeskalldyr med spiralskjell, liten i st\xc3\xb8rrelse, men av fortrinnlig skj\xc3\xb8nnhet.\xc2\xbb_NEWLINE_En av nereidene var Thetis som ble mor til den store greske helten Akilles. En annen var Amfitrite som ble gift med Poseidon.\n_START_SECTION_\nModerne anvendelse\n_START_PARAGRAPH_\nDen st\xc3\xb8rste undervannsgrotte som er funnet i Middelhavet ligger nordvest for Sardinia. Den ble navngitt av de italienske oppdagerne som Nereogrotten til \xc3\xa6re for den mytologiske figuren._NEWLINE_En fjernstyrte undervannsfarkost, som i 2009 ble sendt ned i Challengerdypet i Marianergropen, er oppkalt etter havguden, Nereus._NEWLINE_Han opptrer ogs\xc3\xa5 som figur hos en del fantasyforfattere som Rick Riordan og Michael Scott, og opptrer som mindre figur i TV-serien Stargate SG-1._NEWLINE_Innenfor informatikk og datavitenskap er Nereus ogs\xc3\xa5 navnet p\xc3\xa5 et formelt spr\xc3\xa5k designet til definere abstrakte datatyper."